钦定古今图书集成/方舆汇编/职方典/第1281卷 > 《赛舜庙文》李商隐
## 钦定古今图书集成/方舆汇编/职方典/第1281卷 > 《赛舜庙文》李商隐

“伏以帝狩南方，神留下土。翠华莫返，积怨望于他年；
大麓不迷，昭威灵于终古。比忧嘉种，久熸骄阳，端简
陈词，洁衷引咎。果蒙凭离掣电，跨巽扬风，布沾渥于
九皋，起焦枯于一瞬。敢布瑶席，敬事兰羞。帝其罢奏
南琴，停吹西琯。使东皇太乙，兼预于灵游；俾山鬼江
妃，无藏于沴气。庶将善政，以奏明辉。